ΠΕΡΙΕΧΟΜΕΝΑ
ΑΠΟΦΑΣΕΙΣ
Σύσταση και συγκρότηση Ομάδας Λειτουργίας του Ψηφιακού Κέντρου Ενημέρωσης (Digital
Media Center) της Γενικής Γραμματείας Επικοινωνίας και Ενημέρωσης.
Τροποποίηση της υπό στοιχεία Φ.841/26674/
Σ.4145/07-03-2023 κοινής απόφασης των Υπουργών Οικονομικών και Εθνικής Άμυνας «Καθορι-
σμός ύψους, όρων και προϋποθέσεων χορήγησης της προσαύξησης του επιδόματος ιδιαιτέρων
συνθηκών εργασίας για τα πληρώματα των πολεμικών πλοίων που βρίσκονται σε αποστολή και
για το προσωπικό των Ενόπλων Δυνάμεων που
εκτελεί ειδική αποστολή» (Β’ 1425).
ΑΠΟΦΑΣΕΙΣ
Αριθμ. 1357
(1)
Σύσταση και συγκρότηση Ομάδας Λειτουργίας του Ψηφιακού Κέντρου Ενημέρωσης (Digital
Media Center) της Γενικής Γραμματείας Επικοινωνίας και Ενημέρωσης.
O ΓΕΝΙΚΟΣ ΓΡΑΜΜΑΤΕΑΣ
ΕΠΙΚΟΙΝΩΝΙΑΣ ΚΑΙ ΕΝΗΜΕΡΩΣΗΣ
ΤΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ
Έχοντας υπόψη:
1. Τις διατάξεις:
α) Του άρθρου 28 και της περ. β’ της παρ. 3 και της
παρ. 5 του άρθρου 44 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρ-
νησης, των κυβερνητικών οργάνων και της κεντρικής
δημόσιας διοίκησης» (Α’ 133),
β) των άρθρων 13-15 του Κώδικα Διοικητικής Διαδικασίας και άλλες διατάξεις (ν. 2690/1999, Α’ 45),
γ) του άρθρου 21 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176) και
δ) των άρθρων 75-78 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
2. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’
98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019.
3. Το π.δ. 98/2020 «Οργανισμός της Προεδρίας της
Κυβέρνησης» (Α’ 236).
4. Την υπό στοιχεία Υ3/21.01.2022 απόφαση του Πρωθυπουργού «Ανάθεση καθηκόντων Γενικού Γραμματέα
Επικοινωνίας και Ενημέρωσης» (ΥΟΔΔ 30).
5. Την ανάγκη σύστασης και συγκρότησης της Ομάδας
Λειτουργίας του Ψηφιακού Κέντρου Ενημέρωσης.
6. Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογι-
σμού, αποφασίζουμε:
Α. Τη σύσταση και συγκρότηση της Ομάδας Λειτουργίας του Ψηφιακού Κέντρου Ενημέρωσης (Digital Media
Center) με στόχο την εξασφάλιση της ορθής, ομαλής και
αδιάκοπης παροχής των υπηρεσιών του. Η Ομάδα θα
λειτουργεί σύμφωνα με τους ισχύοντες Κανονισμούς,
Πολιτικές, Εγχειρίδια Χρήσης και άλλο διαθέσιμο υλικό
προδιαγραφών και διαδικασιών του Συστήματος. Επιπλέον, η Ομάδα θα είναι υπεύθυνη για την έγκαιρη ενημέ-
ρωση της Επιτροπής Εποπτείας του Ψηφιακού Κέντρου
Ενημέρωσης για θέματα σχετικά με τη λειτουργία της
πλατφόρμας και την εξυπηρέτηση των υφιστάμενων και
δυνητικών δικαιούχων των υπηρεσιών του.
Β. Η Ομάδα Λειτουργίας αποτελείται από τους κάτωθι
υπαλλήλους της Γενικής Γραμματείας Επικοινωνίας και
Ενημέρωσης:
1. Στυλιανό Κυμιωνή του Ελευθερίου, υπάλληλο του
Τμήματος Αρχείων, Έρευνας και Τεκμηρίωσης της Διεύθυνσης Επικοινωνίας, με σχέση εργασίας Ιδιωτικού
Δικαίου Αορίστου Χρόνου, κλάδου ΠΕ Διοικητικού - Οικονομικού, ειδικότητας Διοικητικού - Οικονομικού με
βαθμό Α’, ως Επικεφαλής.
2. Μαρία-Ελένη Βασιλάκη του Ιωάννη, υπάλληλο του
Τμήματος Εσωτερικής Ενημέρωσης της Διεύθυνσης
Ενημέρωσης, με σχέση εργασίας Ιδιωτικού Δικαίου ΑοΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 928
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 928/07.02.2024
ρίστου Χρόνου, κλάδου ΠΕ Δημοσιογράφων ειδικότητας
Δημοσιογράφων με βαθμό Α’, ως μέλος.
3. Ειρήνη Γιαννακοπούλου του Στυλιανού, υπάλληλο
του Τμήματος Εσωτερικής Ενημέρωσης της Διεύθυνσης
Ενημέρωσης, με σχέση εργασίας Ιδιωτικού Δικαίου Αορίστου Χρόνου, κλάδου ΔΕ Δημοσιογράφων ειδικότητας
Δημοσιογράφων με βαθμό Α’, ως μέλος.
4. Παναγιώτα Καμπισιούλη του Ιωάννη, αποσπασμένη
υπάλληλο του Τμήματος Επικοινωνιακών Δράσεων της
Διεύθυνσης Επικοινωνίας με σχέση εργασίας Ιδιωτικού
Δικαίου Αορίστου Χρόνου, κλάδου ΔΕ Δημοσιογράφων
ειδικότητας Δημοσιογράφων με βαθμό Α’, ως μέλος.
5. Γεωργία Μπελενιώτη του Αντωνίου, υπάλληλο του
Τμήματος Επικοινωνιακών Δράσεων της Διεύθυνσης
Επικοινωνίας, με σχέση εργασίας Ιδιωτικού Δικαίου Αορίστου Χρόνου, κατηγορίας ΠΕ, ειδικότητας ΠΕ Συντο-
νιστών Παραγωγής, με βαθμό Β’, ως μέλος.
Γ. Έργο της Ομάδας Λειτουργίας είναι:
1. Η συστηματική παρακολούθηση της λειτουργίας
της πλατφόρμας του Ψηφιακού Κέντρου Ενημέρωσης.
Σε περίπτωση διακοπής (προγραμματισμένης ή μη) ή
δυσλειτουργίας, η ομάδα λαμβάνει μέτρα για την αντιμετώπιση του συμβάντος σύμφωνα με τις προδιαγραφές
του Συστήματος και τις αρμοδιότητες που έχουν κατανεμηθεί στο πλαίσιο της Ομάδας. Η Ομάδα Λειτουργίας
ενημερώνει την Επιτροπή Εποπτείας εφόσον το ζήτημα
δε δύναται να επιλυθεί εντός των αρμοδιοτήτων της
Ομάδας Λειτουργίας.
2. Η επικοινωνία με υφιστάμενους εξυπηρετούμενους
φορείς ή και δυνητικούς δικαιούχους των υπηρεσιών του
Ψηφιακού Κέντρου Ενημέρωσης, η οποία μπορεί να λαμβάνει χώρα τηλεφωνικά, μέσω του ειδικού λογαριασμού
ηλεκτρονικού ταχυδρομείου, μέσω της ειδικής υπηρεσίας Ticketing ή μέσω της φόρμας επικοινωνίας που
είναι διαθέσιμη στον ιστότοπο του Ψηφιακού Κέντρου
Ενημέρωσης. Η διαχείριση των καναλιών επικοινωνίας
και κατανομή αρμοδιοτήτων μεταξύ των μελών της ομάδας, αποφασίζεται και αποτυπώνεται στο πρακτικό της
πρώτης συνεδρίασης της ομάδας. Ενδεικτικά και κατ’
ελάχιστον, η Ομάδα Λειτουργίας επικοινωνεί με τρίτους
για θέματα που σχετίζονται με:
- Τις αιτήσεις ενδιαφερομένων για λήψη υπηρεσιών
του Ψηφιακού Κέντρου Ενημέρωσης ή οποιαδήποτε
άλλη πληροφορία ζητηθεί,
- τις προϋποθέσεις δημιουργίας και τη διαχείριση λογαριασμών Χρηστών,
- τη διαμόρφωση προφίλ ενημέρωσης (αποδελτίωσης)
για κάθε φορέα-λήπτη των υπηρεσιών,
- την ενημέρωση των φορέων - ληπτών των υπηρεσιών
για μεταβολές που σχετίζονται με τη ροή των παρεχόμενων υπηρεσιών της Πλατφόρμας,
- τη διαχείριση προβλημάτων οποιασδήποτε κατηγορίας τα οποία της έχουν γνωστοποιηθεί με οποιοδήποτε
πρόσφορο μέσο.
3. Η διαχείριση των αιτημάτων οποιασδήποτε κατηγορίας.
4. Η δημιουργία και διαχείριση λογαριασμών χρηστών
για δικαιούχους υπηρεσιών.
5. Η εισήγηση για την ανάπτυξη πολιτικών, κανονισμών, προδιαγραφών και διαδικασιών για τη λειτουργία
του Ψηφιακού Κέντρου Ενημέρωσης και η εφαρμογή
τους.
6. Η ανάπτυξη υπηρεσιών δημοσιογραφικής ανάλυσης
περιεχομένου, η οποία δύναται να αποτελέσει προπομπό
σχετικών μελλοντικών αναβαθμίσεων των υπηρεσιών
του Ψηφιακού Κέντρου Ενημέρωσης.
7. Η πρόταση, οργάνωση, υλοποίηση ή/και συμμετοχή
σε επικοινωνιακές και εκπαιδευτικές δράσεις σχετικά με
την προβολή, ανάπτυξη και διάχυση των ωφελειών και
υπηρεσιών του Ψηφιακού Κέντρου Ενημέρωσης.
8. Η υποβολή προτάσεων στην Επιτροπή Εποπτείας
και η υλοποίηση των αποφάσεων για την ανάπτυξη και
αξιοποίηση της ιστορικής βάσης δεδομένων περιεχομένου του Ψηφιακού Κέντρου Ενημέρωσης.
9. Η καταγραφή όλων των ενεργειών και δραστηριοτήτων της Ομάδας Λειτουργίας σε ημερολόγιο προσβά-
σιμο με ψηφιακά μέσα, προκειμένου να διασφαλίζεται
η συστηματική και οργανωμένη παρακολούθηση των
διαδικασιών και η υποβολή ετήσιας Έκθεσης Πεπραγμένων και συμπερασμάτων αναφορικά με όλες τις
κρίσιμες δραστηριότητες προς την Επιτροπή Εποπτείας. Στην έκθεση θα περιλαμβάνονται κατ’ ελάχιστον
ποσοτικά στοιχεία σχετικά με αιτήματα, προβλήματα,
χρήση, και οποιαδήποτε άλλη πληροφορία μπορεί
να αξιοποιηθεί για την καλύτερη κατανόηση της λειτουργίας του Ψηφιακού Κέντρου Ενημέρωσης μέσω
ποσοτικών και ποιοτικών αναλύσεων. Επιπλέον, δύναται να συμπεριλαμβάνονται προτάσεις βελτίωσης του
ΨΚΕ, όπως επίσης προτάσεις για τη βιωσιμότητα και
περαιτέρω ανάπτυξη του Ψηφιακού Κέντρου Ενημέρωσης. Η Έκθεση υποβάλλεται απολογιστικά, έως την
31η Ιανουαρίου κάθε έτους και αφορά το προηγούμενο
ημερολογιακό έτος.
10. Η συνεργασία με οργανικές μονάδες της Γενικής
Γραμματείας Επικοινωνίας και Ενημέρωσης και της Προεδρίας της Κυβέρνησης για θέματα αρμοδιότητάς τους.
Δ. Ο Επικεφαλής της Ομάδας φέρει επιπλέον καθήκοντα και αρμοδιότητες, τα οποία περιλαμβάνουν:
1. Την κατανομή και συντονισμό του έργου της Ομάδας
μεταξύ των Μελών, σύμφωνα με τα προαναφερθέντα.
2. Την πρόσβαση και διαχείριση του προβλεπόμενου
για λόγους επικοινωνίας λογαριασμού ηλεκτρονικού
ταχυδρομείου του ΨΚΕ.
3. Την επικοινωνία και ενημέρωση της Επιτροπής
Εποπτείας του Ψηφιακού Κέντρου Ενημέρωσης για τα
θέματα που περιγράφονται παραπάνω.
4. Την επικοινωνία και συνεργασία με τον υπεύθυνο
εξοπλισμού του Ψηφιακού Κέντρου Ενημέρωσης, όπως
καθορίζεται από τη Μονάδα Διοικητικής και Οικονομικής
Υποστήριξης (ΜΔΟΥ) της Προεδρίας της Κυβέρνησης,
για θέματα που σχετίζονται με την τεχνική λειτουργία και
τον εξοπλισμό, καθώς και για τις λειτουργικές ανάγκες
της Ομάδας.
5. Την επικοινωνία και συνεργασία με τον υπεύθυνο
τεχνικής υποστήριξης, όσον αφορά τη διαλειτουργικότητα των υπηρεσιών και την αποδελτίωση.
6. Τον εντοπισμό τεχνικών και εκπαιδευτικών αναγκών
της Ομάδας Λειτουργίας με σκοπό την καλύτερη εκτέλεση των καθηκόντων τους ως μελών της Ομάδας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 928/07.02.2024
Ε. Οι συνεδριάσεις της Επιτροπής θα πραγματοποιούνται εντός ωρών εργασίας και δεν προβλέπεται πρό-
σθετη αμοιβή.
ΣΤ. Ο ασκών χρέη Γραμματέα ορίζεται από τον Επικεφαλής της ομάδας κατά την πρώτη συνεδρίαση.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 6 Φεβρουαρίου 2024
Ο Γενικός Γραμματέας
ΔΗΜΗΤΡΙΟΣ ΓΑΛΑΜΑΤΗΣ
Ι
Αριθμ. Φ.841/06/282186/Σ. 362
(2)
Τροποποίηση της υπό στοιχεία Φ.841/26674/
Σ.4145/07-03-2023 κοινής απόφασης των Υπουργών Οικονομικών και Εθνικής Άμυνας «Καθορι-
σμός ύψους, όρων και προϋποθέσεων χορήγησης της προσαύξησης του επιδόματος ιδιαιτέρων
συνθηκών εργασίας για τα πληρώματα των πολεμικών πλοίων που βρίσκονται σε αποστολή και
για το προσωπικό των Ενόπλων Δυνάμεων που
εκτελεί ειδική αποστολή» (Β’ 1425).
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝΕΘΝΙΚΗΣ ΑΜΥΝΑΣ
Έχοντας υπόψη:
1. Τις διατάξεις:
α. Της παρ. Β’ του άρθρου 127 του ν. 4472/2017 «Συνταξιοδοτικές διατάξεις Δημοσίου και τροποποίηση
διατάξεων του ν. 4387/2016, μέτρα εφαρμογής των δημοσιονομικών στόχων και μεταρρυθμίσεων, μέτρα κοι-
νωνικής στήριξης και εργασιακές ρυθμίσεις, Μεσοπρόθεσμο Πλαίσιο Δημοσιονομικής Στρατηγικής 2018- 2021
και λοιπές διατάξεις» (Α’ 74), όπως τροποποιήθηκε με το
άρθρο 24, σε συνδυασμό με την παρ. 2 του άρθρου 72,
του ν. 5045/2023 (Α’ 136),
β. του άρθρου 40 του ν. 849/1978 «Περί παροχής κινήτρων δια την ενίσχυσιν της περιφερειακής και οικονομι-
κής αναπτύξεως της Χώρας» (Α’ 232) και
γ. του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
2. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
3. Την υπό στοιχεία 102928 ΕΞ 2023/10-07-2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οι-
κονομικών, Αθανάσιο Πετραλιά» (Β’ 4441).
4. Το γεγονός ότι, όπως προκύπτει από την υπ’ αρ. 33/
2024 εισηγητική έκθεση του προϊσταμένου των οικονομικών υπηρεσιών του Υπουργείου Εθνικής Άμυνας, από
την έκδοση της παρούσας απόφασης δεν προκαλείται
πρόσθετη οικονομική επιβάρυνση στον Π/Υ ΥΠ.ΕΘ.Α. για
το τρέχον έτος, το επόμενο έτος (2025) του ισχύοντος
Μεσοπρόθεσμου Πλαισίου Δημοσιονομικής Στρατηγικής (ΜΠΔΣ) 2022- 2025, του ν. 4813/2021, όσο και για τα
έτη 2026-2028, πέραν του ισχύοντος ΜΠΔΣ και συνεπώς
δεν επηρεάζονται τα ανώτατα δεσμευτικά όρια πιστώσεων αυτού, αποφασίζουμε:
Άρθρο 1
Τροποποίηση του άρθρου 1 της υπό στοιχεία
Φ.841/26674/Σ.4145/07-03-2023 (Β’ 1425) κοινής
απόφασης των Υπουργών Οικονομικών και
Εθνικής Άμυνας
Στο άρθρο 1 της υπό στοιχεία Φ.841/26674/Σ.4145/
07-03-2023 κοινής απόφασης των Υπουργών Οικονομικών και Εθνικής Άμυνας «Καθορισμός ύψους, όρων και
προϋποθέσεων χορήγησης της προσαύξησης του επιδόματος ιδιαιτέρων συνθηκών εργασίας για τα πληρώματα
των πολεμικών πλοίων που βρίσκονται σε αποστολή και για
το προσωπικό των Ενόπλων Δυνάμεων που εκτελεί ειδική
αποστολή» (Β’ 1425) επέρχονται οι εξής τροποποιήσεις:
α) προστίθεται περ. γ. στην παρ. 3, β) η παρ. 4 και η παρ. 5
τροποποιούνται και το άρθρο 1, διαμορφώνεται ως εξής:
«1. Το επίδομα ιδιαιτέρων συνθηκών εργασίας προσαυξάνεται για το κάτωθι προσωπικό:
α. Τα πληρώματα των Πολεμικών Πλοίων που ευρίσκονται σε αποστολή καθώς και το προσωπικό που αποσπά-
ται σε αυτά, στο πλαίσιο εκτέλεσης της αποστολής τους.
β. Των Ενόπλων Δυνάμεων που εκτελεί ειδική αποστολή.
2. Η προσαύξηση που χορηγείται στο προσωπικό της
περ. α της παρ. 1 λογίζεται ως κατ’ αποκοπή χορήγηση
αποζημίωσης για κάθε μέρα εκτέλεσης της αποστολής,
όπως παρακάτω:
α. Είκοσι (20) ευρώ, όταν ευρίσκονται σε αποστολή
εντός Περιοχής Ευθύνης (ΠΕ) Α/ΓΕΕΘΑ.
β. Εξήντα (60) ευρώ, όταν ευρίσκονται σε αποστολή
εκτός ΠΕ Α/ΓΕΕΘΑ.
3. Η προσαύξηση που χορηγείται στο προσωπικό της
περ. β της παρ. 1 λογίζεται ως κατ’ αποκοπή χορήγηση
αποζημίωσης για κάθε μέρα εκτέλεσης της ειδικής αποστολής, όπως παρακάτω:
α. Εξήντα (60) ευρώ για εκτέλεση ειδικής αποστολής
εντός ΠΕ Α/ΓΕΕΘΑ.
β. Εκατό (100) ευρώ για εκτέλεση ειδικής αποστολής
εκτός ΠΕ Α/ΓΕΕΘΑ, ανεξάρτητα εάν παρέχεται κατάλυμα
στην ξηρά.
γ. Εκατόν είκοσι (120) ευρώ για εκτέλεση ειδικής αποστολής υψηλής επιχειρησιακής ευθύνης εκτός ΠΕ Α/
ΓΕΕΘΑ, ανεξάρτητα εάν παρέχεται κατάλυμα στην ξηρά.
4. Το Συμβούλιο Αρχηγών Γενικών Επιτελείων, μετά από
εισήγηση των Ανώτατων Συμβουλίων των οικείων Κλάδων, καθορίζει με απόφασή του τις αποστολές - ειδικές
αποστολές της παρ. 1 για την εφαρμογή της παρούσας,
τον χαρακτηρισμό των αποστολών αυτών ως υψηλής επιχειρησιακής ευθύνης, καθώς και το ετήσιο όριο ημερών
αποζημίωσης ανά κατηγορία δικαιούχων, ώστε η ετήσια
δαπάνη να μην υπερβαίνει τα 25.000.000 ευρώ ετησίως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 928/07.02.2024
5. Η ανωτέρω προσαύξηση δεν καταβάλλεται στο προσωπικό που μετακινείται για εκτέλεση υπηρεσίας ή εκ-
παίδευση ή άσκηση ή σε ειδικούς πλόες, εφόσον στις περιπτώσεις αυτές λαμβάνει ημερήσια αποζημίωση εκτός
έδρας, πλήρη ή μειωμένη, με εξαίρεση τη μετακίνηση
για εκτέλεση ειδικών αποστολών της περ. γ’ της παρ. 3.».
Άρθρο 2
Έναρξη ισχύος
Η ισχύς της παρούσας απόφασης αρχίζει από
01.01.2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 6 Φεβρουαρίου 2024
Οι Υπουργοί
Υφυπουργός Εθνικής
Οικονομίας και Οικονομικών  Εθνικής Άμυνας
ΑΘΑΝΑΣΙΟΣ
ΝΙΚΟΛΑΟΣ - ΓΕΩΡΓΙΟΣ
ΠΕΤΡΑΛΙΑΣ
ΔΕΝΔΙΑΣ

[Source: 20240200928.pdf | Tokens: 13242]